Karhuherra Paddington

Karhuherra Paddington () on brittiläisen Michael Bondin luoma ja Peggy Fortnumin luonnostelema ihmisenkaltainen karhu. Hahmo esiteltiin ensimmäisen kerran 13. lokakuuta 1958 julkaistussa lastenkirjassa A Bear Called Paddington. 

Bondin kerrotaan keksineen Paddingtonin, kun hän näki Lontoossa jouluaattona 1956 lähellä Paddingtonin asemaa sijaitsevan myymälän ikkunassa nallepehmolelun. Se oli ainoa liikkeessä oleva pehmonalle. Bond osti nallen vaimolleen. Pehmolelu inspiroi Bondia kirjoittamaan tarinan, ja kymmenen päivän kuluttua hän oli kirjoittanut ensimmäisen kirjan.

Hahmo
Paddingtonilla on päällään kulunut, punainen hattu ja varhaisemmissa painoksissa myös sininen duffeli-takki ja kumisaappaat. Lisäksi Paddingtonilla on aina mukanaan matkalaukku, jossa hän kantaa tärkeimpiä esineitään, kuten passia. Karhuherra on aina kohtelias ja hyvää tarkoittava, vaikka hänen ponnistelunsa päättyvätkin usein katastrofaalisiin tuloksiin. Paddingtonin intohimona ovat marmeladivoileivät ja kaakao.

Paddington asuu Lontoossa Brownin perheen luona Puutarhakatu 32:ssa (32 Windsor Gardens). Brownin perheeseen kuuluvat herra ja rouva Brown, lapset Jonathan ja Judy sekä taloudenhoitaja rouva Bird. Brownit tapasivat karhuherran Paddingtonin asemalla, kun he olivat Judy-tytärtään vastassa. Perhe näki karhun istuvan matkalaukun päällä ja hänen takissaan oli lappu, jossa luki: "Huolehtikaa tästä karhusta. Kiitos". Paddington kertoi olevansa kotoisin Perun perukoilta ja ettei kukaan pysty lausumaan hänen perulaista nimeään. Perhe ihastuu karhuun, ja he nimeävät hänet löytöpaikan mukaan Paddingtoniksi. 

Lokakuussa 2024 Yhdistyneen kuningaskunnan sisäministeriö ”myönsi” Paddingtonille maan passin. Alkujaan sisäministeriöltä pyydettiin leikkipassia rekvisiitaksi elokuvaa varten, mutta ministeriö päätyi myöntämään virallisen näköisen passin. Passin mukaan Paddingtonin syntymäpaikka on Peru ja hän on Yhdistyneen kuningaskunnan kansalainen. 

Keskeiset hahmot
Karhuherra Paddington: ystävällinen ja hyvää tarkoittava karhu.
Henry Brown: Brownin perheen isä, joka ei usein pääse aloittamissaan töissä pitkälle.
Mary Brown: Henry Brownin vaimo.
Jonathan ja Judy: Brownin perheen lapset.
Rouva Bird: Brownin perheen tuima, mutta pohjimmiltaan lempeä taloudenhoitaja.
Samuel Gruber: Paddingtonin hyvä ystävä, joka pitää antiikkikauppaa Portobellokadulla ja on kotoisin Unkarista.  
Herra Curry: Brownien itsekäs ja ilkeä naapuri, joka pyrkii hyötymään Paddingtonin ystävällisyydestä teettämällä tällä raskaat työt ja keräämällä sitten voitot itselleen.
Niilo-kissa: Brownin perheen lemmikkikissa.

Paddingtonin sukulaisia ovat karhujen vanhainkodissa Limassa asuva Lucy-täti ja Pastuzo-eno, jolta Paddigton sai hattunsa.

Televisiosarjat ja elokuvat
Karhuherra Paddingtonista on tehty kolme televisiosarjaa: nukkeanimaatiosarja Karhuherra Paddington (1976), Hanna-Barberan tuottama piirrossarja Karhuherra Paddington (1989) ja vuosina 1997–2001 valmistunut piirrossarjassa Karhuherra Paddington. Viimeisimmässä televisiosarjassa Karhuherra Paddingtonia esitti Yleisradion tekemässä jälkiäänityksessä Mikko Kivinen ja MTV:n vuoden 2009 jälkiäänityksestä Jarmo Koski. Nelonen tuottama piirrossarja vuosina (2019–2025) valmistunut piirrossarjassa Karhuherra Paddingtonin seikkailut esitti Ruutu+ Lapset tekemässä jälkiäänityksessä Ruutu+ Leffat ja Sarjat vuoden 2019 jälkiäänityksestä Markus Bäckman. 

Paddingtonista on myös tehty kolme elokuvaa: vuonna 2014 valmistunut Paddington, ja vuonna 2017 valmistunut jatko-osa Paddington 2. Sekä kolmas elokuva vuonna 2024 valmistunut Paddington seikkailee.

Kirjat
 Suomeksi 
 Paddington-karhu tulee kaupunkiin, 1975 (A Bear Called Paddington, 1958); ilmestynyt suomeksi myös nimellä Paddington tulee kaupunkiin
 Paddington-karhun uudet seikkailut
 Paddington eläintarhassa, 1986,  (alkuteos Paddington at the Zoo)
 Paddington hyppää kyytiin, 2003
 Karhuherra Paddingtonin puutarha, 1973.  (alkuteos Paddington's Garden)
 Nuori karhuherra Paddington, 1973. 
 Paddington-karhu ostoksilla, 1974. 
 Paddington-karhu sirkuksessa, 1974. 
 Paddington sirkuksessa, 2000. 
 Paddington ja Kipparibaarin sateenkaari, 1986.  (alkuteos Paddington and the Knickerbocker Rainbow)

 Alkuteokset 
 A Bear Called Paddington, 1958
 More About Paddington 
 Paddington Helps Out 
 Paddington Abroad
 Paddington at Large
 Paddington Marches On
 Paddington at Work
 Paddington Goes to Town
 Paddington Takes the Air
 Paddington on Top
 Paddington Takes the Test

Lähteet

Aiheesta muualla

 Paddington Bear – The Official Website

Luokka:Satuhahmot
Luokka:Kuvitteelliset karhut